Diari Oficial de la Generalitat Valenciana


Sumari del DOGV 5952, del 11-02-2009 (2009/1201)

RESOLUCIÓ de 3 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre l'Administració General de l'Estat i la Generalitat, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, per a l'establiment i el finançament del nivell de protecció acordat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5952

Data del DOGV
:   11-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/1201


Data del document
:   03-02-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * administració central
    * discapacitat
    * tercera edat
    * ajuda als discapacitats
    * servei social
    * equipament social
    * ajuda social
    * assignació per cures
    * assistència social
    * cooperació administrativa

RESOLUCIÓ de 3 de febrer de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre l'Administració General de l'Estat i la Generalitat, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, per a l'establiment i el finançament del nivell de protecció acordat.
[2009/1201]
L'Administració General de l'Estat i la Generalitat han subscrit, després de la tramitació prèvia reglamentària, el 18 de desembre de 2008, el Conveni de col·laboració per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependencia, i per a l'establiment i el finançament del nivell de protecció acordat.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0076/2009, i que figura com a annex d'esta resolució.
Valencia, 3 de febrer de 2009.- El director general de Relacions amb les Corts i Secretariat del Consell. Ángel Mompó Romero.
Conveni de col·laboració entre l'Administració General de l'Estat i la Comunitat Valenciana, per al desenvolupament del marc de cooperació interadministrativa previst en la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència i per a l'establiment i el finançament del nivell de protecció acordat.
Madrid, 18 de desembre de 2008
Reunits
D'una part, Mercedes Cabrera Calvo-Sotelo, ministra d'Educació, Política Social i Esport, nomenada pel Reial Decret 436/2008, de 12 d'abril (BOE número 90, de 14 d'abril de 2008), en nom i representació de l'Administració General de l'Estat, en virtut del que disposa la Disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
D'una altra part, Pilar Rodríguez Rodríguez, com a directora general de l'Institut de Majors i Servicis Socials (Imserso), nomenada pel Reial Decret 1.455/2008, de 29 d'agost (BOE número 211, d'1 de setembre de 2008), en nom i representació de l'Imserso.
I, d'una altra part, Juan Gabriel Cotino Ferrer, com a vicepresident tercer i conseller de Benestar Social, nomenat pel Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV núm. 5.545/29.06.2007), en nom i representació de la Comunitat Valenciana).
Les parts intervenen en nom i representació de les seues respectives administracions públiques, en exercici de les seues competències legalment atribuïdes i reconeixen mútuament i recíprocament legitimitat i capacitat suficient per a obligar-se per mitjà del present conveni en els termes que en este es contenen, i a este efecte,
Exposen
I
Que dins de l'administració General de l'Estat, el Ministeri d'Educació, Política Social i Esport, té assignada la direcció de les polítiques de cohesió i inclusió social, de famílies, de protecció del menor i d'atenció a les persones dependents o amb discapacitat, en virtut del que establix el Reial Decret 432/2008, de 12 d'abril, pel qual es reestructuren els departaments ministerials. Així mateix, el Reial Decret 1.128/2008, de 4 de juliol, pel qual es desplega l'estructura orgànica bàsica del dit ministeri, atribuïx a la Secretaria d'Estat de Política Social, Famílies i Atenció a la Dependència i a la Discapacitat, la direcció superior de les actuacions que corresponen al departament en matèria de política social i, en particular, l'articulació de la participació de l'administració General de l'Estat en el Sistema per a l'Autonomia i Atenció a la Dependència, en els termes previstos per la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència.
Que l'Institut de Majors i Servicis Socials, (d'ara en avant Imserso), té atribuïda la gestió dels servicis socials complementaris del Sistema de la Seguretat Social, així com la gestió dels plans, programes i servicis d'àmbit estatal per a persones majors i persones en situació de dependència, en virtut del que establix el Reial Decret 1.226/2005, de 13 d'octubre, pel qual s'establix la seua estructura orgànica i funcions.
II
Que la Comunitat Valenciana, de conformitat amb el seu Estatut d'Autonomia, és competent en matèria de servicis socials i, en virtut d'això, ha desenvolupat projectes d'atenció i cura de les persones majors i persones amb discapacitat, en situació de dependència i ha creat recursos i infraestructures per a això en col·laboració amb l'administració General de l'Estat, a fi de millorar l'atenció de les persones que necessiten l'atenció d'una altra o d'altres persones o ajudes importants per a realitzar activitats bàsiques de la vida diària i mantindre un determinat nivell de qualitat de vida.
III
Que la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, en configurar el Sistema per a l'Autonomia i Atenció a la Dependència (SAAD) establix tres nivells de protecció, corresponent el finançament del nivell mínim a l'administració General de l'Estat, el finançament del nivell acordat a l'administració General de l'Estat i a l'administració de cada una de les comunitats autònomes, a través dels convenis a què es referix l'article 10 de la dita llei, i el finançament del nivell addicional a la comunitat autònoma que, si és el cas, l'haja establit.
D'esta manera, els esmentats convenis es configuren com a l'instrument a través del qual les administracions públiques intervinents acorden els objectius, mitjans i recursos en desplegament del Marc de Cooperació Interadministrativa acordat en el Consell Territorial del SAAD.
IV
Que el Consell Territorial del SAAD, fent ús de les funcions que li atribuïx l'article 8.2 a) de la Llei 39/2006, de 14 de desembre, de Promoció de l'Autonomia Personal i d'Atenció a les Persones en Situació de Dependència, ha acordat, en la seua reunió del dia 23 de juliol de 2008, el Marc de Cooperació interadministrativa que cal desplegar a través dels convenis esmentats.
El desenvolupament del citat marc comporta la concreció de les obligacions assumides per l'administració General de l'Estat i per l'administració de les comunitats autònomes, per al finançament de les prestacions i servicis del sistema, a l'efecte del qual els convenis han d'incorporar, d'acord amb el que disposa l'article 32.3 de la Llei, criteris de repartiment en funció de població dependent, dispersió geogràfica, insularitat, emigrants retornats i altres factors.
V
Que com a conseqüència de les previsions legals descrites, el Reial Decret 6/2008, d'11 de gener, sobre determinació del nivell mínim de protecció garantit als beneficiaris del Sistema per a l'Autonomia i Atenció a la Dependència en l'exercici de 2008, modificat pel Reial Decret 179/2008, de 8 de febrer, ha establit les quantitats que l'administració General de l'Estat aporta en este nivell de protecció per a cada beneficiari del sistema en l'esmentat exercici.
VI
Que en compliment del mandat establit en la disposició transitòria primera de la Llei 39/2006, de 14 de desembre, l'administració General de l'Estat ha inclòs en la Llei 51/2007, de 26 de desembre, de Pressupostos Generals de l'Estat per a l'any 2008, els crèdits per a participar en el finançament del nivell acordat per mitjà de la celebració de convenis amb les administracions de les comunitats autònomes.
Que, per la seua banda, la Comunitat Valenciana ha disposat en els seus pressupostos corresponents a l'any 2008 crèdits per a l'atenció a les persones en situació de dependència en aplicació del que preveu l'article 32 de la Llei 39/2006, de 14 de desembre.
Per tot l'anteriorment exposat, d'acord amb el que establix l'article 6 de la Llei 30/1992, de 26 de novembre, de Règim Jurídic de les Administracions Publiques i Procediment Administratiu Comú, el Ministeri d'Educació, Política Social i Esport, en representació de l'administració General de l'Estat, l'Imserso i la Conselleria de Benestar Social en representació de l'administració de la Comunitat Valenciana, acorden subscriure el present conveni de col·laboració que es regirà per les següents,
Clàusules
Primera. Objecte
1. El present conveni desenvolupa el Marc de Cooperació Interadministrativa aprovat pel Consell Territorial del SAAD, en data 23 de juliol de 2008, amb la finalitat d'acordar els objectius, mitjans i recursos per a l'aplicació dels servicis i prestacions previstos en el capítol II de la Llei 39/2006, de 14 de desembre. L'objecte del conveni és, per tant, determinar les obligacions assumides per cada una de les parts intervinents per al finançament del nivell de protecció acordat previst en l'article 7.2n de l'esmentada Llei.
2. Així mateix, el present Conveni té com a objecte finançar, per mitjà de l'establiment d'una quantitat especifica per a esta finalitat, els gastos de gestió del sistema, singularment, els derivats de la valoració de la situació de dependència i el suport per al reconeixement i la provisió de les prestacions de dependència, així com les inversions que, si és el cas, consten destinades amb este fi, d'acord amb el que preveuen els annexos I i II que s'adjunten al present conveni.
Segona. Desplegament del Marc de Cooperació Interadministrativa
L'Administració General de l'Estat, de conformitat amb l'acord del Consell Territorial de data 23 de juliol de 2008, pel qual s'aprova el Marc de Cooperació Interadministrativa i els criteris de repartiment dels crèdits de l'administració General de l'Estat per al finançament del nivell acordat, col·laborarà amb la Comunitat Valenciana per mitjà de la participació en el finançament de l'aplicació i el desenvolupament del nivell acordat del SAAD en esta Comunitat.
L'Administració General de l'Estat, a través del Ministeri d'Educació, Política Social i Esport i de l'IMSERSO aportarà vint-i-cinc milions cent seixanta mil huit-cents huitanta-sis euros (22.545.819?).
La Comunitat Valenciana aportarà huitanta-sis milions sis-cents mil set-cents setanta-nou euros amb catorze cèntims (34.797.522,14 €).
Les dites aportacions es faran segons els termes i les condicions que es regulen en les clàusules següents.
Tercera. Servicis i prestacions del SAAD
1. La provisió dels servicis i prestacions del SAAD gestionats per la Comunitat Valenciana s'ajustarà als acords adoptats pel Consell Territorial sobre això, i en particular al que establix el Reial Decret 727/2007, de 8 de juny, sobre criteris per a determinar les intensitats de protecció dels servicis i la quantia de les prestacions econòmiques de la Llei 39/2006, de 14 de desembre.
2. En l'annex I del present conveni s'establixen els servicis i les prestacions nous que seran objecte de finançament a càrrec del present conveni per a fer front a la cobertura de les necessitats d'atenció de les persones valorades amb el grau III de Gran Dependència i amb el grau II de Dependència Severa, nivell 2.
3. En relació amb l'aplicació de la prestació econòmica vinculada en l'àmbit territorial de la comunitat autònoma, quan no siga possible l'accés a un servici públic concertat en els termes que preveu l'article 17 de la Llei 39/2006, de 14 de desembre, es reconeixerà una prestació econòmica de caràcter personal vinculada a l'adquisició del servici en un centre degudament acreditat i previst en el programa individual d'atenció.
4. Els servicis i les prestacions del SAAD es finançaran amb el nivell mínim de protecció garantit per a cada un dels beneficiaris del SAAD, que serà, d'acord amb el que s'establix en el Reial Decret 6/2008, d'11 de gener, modificat pel Reial Decret 179/2008, de 8 de febrer, de dos-cents cinquanta-huit euros i setanta-cinc cèntims d'euro (258,75 euros) per al grau III de Gran Dependència nivell 2, de cent setanta-cinc euros i noranta-cinc cèntims d'euro (175,95 euros) per al grau III de Gran Dependència nivell 1, i de cent euros (100 euros) per al grau II de Dependència Severa nivell 2. El finançament d'este nivell serà assumit íntegrament per l'administració General de l'Estat en els termes establits en l'article 32 de la Llei 39/2006, de 14 de desembre.
5. Per a finançar els servicis i les prestacions corresponents al nivell de protecció acordat durant l'any 2008, l'administració General de l'Estat, aportarà la quantitat de dèsset milions sis-cents noranta-quatre mil cent vint-i-quatre euros (61.644.698?), incrementant el nivell mínim de protecció a què es referix l'apartat anterior.
6. La Comunitat Valenciana, per la seua banda, aportarà la mateixa quantitat que l'administració General de l'Estat en ambdós nivells.
7. Les quantitats a què es referix l'apartat 5 d'esta clàusula podran també destinar-se a contribuir al finançament de les despeses derivades del nou sistema de valoració de la situació de dependència, així com de les despeses de suport a la gestió per al reconeixement i la provisió de les prestacions de dependència amb el límit, per a ambdós finalitats, del huit per cent de les quantitats previstes en l'apartat 5 d'esta clàusula.
8. Fins que s'aprove la regulació per a determinar la participació dels beneficiaris en el cost dels servicis del SAAD, la Comunitat Valenciana continuarà aplicant la normativa vigent en el seu àmbit territorial d'acord amb l'article 33.1 de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, sense perjuí de l'aplicació de les regles especials per a valorar les disposicions patrimonials a l'efecte de la determinació de la capacitat econòmica dels sol·licitants de prestacions per dependència, previstes en la disposició addicional quinta de la Llei 41/2007, de 7 de desembre, per la qual es modifica la Llei 2/1981, de 25 de març, de Regulació del Mercat Hipotecari i altres normes del sistema hipotecari i financer, de regulació de les hipoteques inverses i l'assegurança de dependència i per la qual s'establix determinada norma tributària.
Quarta. Ajudes econòmiques per a facilitar l'autonomia personal
D'acord amb el que establix la disposició addicional tercera de la Llei 39/2006, de 14 de desembre, el Ministeri d'Educació, Política Social i Esport i la Comunitat Valenciana acorden que, a càrrec dels crèdits a què es referix la clàusula tercera, apartat 5, es puguen finançar ajudes econòmiques a les persones en situació de Gran Dependència i Dependència Severa grau II nivell 2, per a facilitar la seua autonomia personal, d'acord amb les previsions que s'establixen en l'annex I del present conveni.
Quinta. Inversions per a la construcció, equipament i/o adaptació de places per a servicis d'atenció a la dependència.
1. L'Administració General de l'Estat, a través de l'Imserso, col·laborarà amb la Comunitat Valenciana en el finançament de projectes d'inversió per a la construcció i l'equipament de noves places per a servicis d'atenció a la dependència, així com per a l'adaptació de places que es destinaran amb este fi, per un import de set milions quatre-cents seixanta-sis mil set-cents seixanta-dos euros (7.466.762 €).
2. Per a això, ambdós parts es comprometen a desplegar conjuntament els projectes d'inversió que s'incorporen en l'annex II del present conveni.
3. Per la seua banda, la Comunitat Valenciana, a través de la Conselleria de Benestar Social, es compromet a finançar almenys el cinquanta per cent de l'import anterior, a desplegar els projectes que s'aproven, a disposar de suports i/o recursos complementaris per a l'execució d'estos, i a elaborar un informe final d'avaluació en què es resumisquen les activitats realitzades, el grau de consecució dels objectius i indicadors dels projectes, la repercussió social de les activitats, el nombre de beneficiaris directes, el grau d'execució del pressupost i, en general, qualsevol altre aspecte que es considere rellevant.
Sexta. Aportacions de l'administració General de l'Estat
1. El Ministeri d'Educació, Política Social i Esport, a través de la Secretaria d'Estat de Política Social, Famílies i Atenció a la Dependència i a la Discapacitat, aporta per al finançament del nivell acordat del present conveni la quantitat total de huit milions nou-cents cinquanta-cinc mil quaranta euros (8.955.040?), d'acord amb la distribució següent:
A càrrec de l'aplicació econòmica 71.43.859I.595 (capítol IV) la quantitat de sis milions dos-cents setanta mil set-cents catorze euros (6.270.714?).
A càrrec de l'aplicació econòmica 90.72.700F.838 (capítol IV) la quantitat d'un milió cent setanta-huit mil quatre-cents noranta euros (1.178.490?).
A càrrec de l'aplicació econòmica 52.46.774F.522 (capítol IV) la quantitat d'un milió cinc-cents cinc mil huit-cents trenta-sis euros (1.505.836?).
2. L'Imserso, a càrrec de la seua dotació pressupostària aporta per al nivell acordat, com a participació en el finançament del present conveni, la quantitat total de setze milions dos-cents cinc mil huit-cents quaranta-sis euros (99.655.095?), d'acord amb la distribució següent:
A càrrec de l'aplicació econòmica 31.38.451 (capítol IV) la quantitat de huit milions set-cents trenta-nou mil huitanta-quatre euros (8.739.084?).
A càrrec de l'aplicació econòmica 31.38.7599 (capítol VII) la quantitat de set milions quatre-cents seixanta-sis mil set-cents seixanta-dos euros (7.466.762?).
3. L'Imserso, per mitjà de conveni amb la Tresoreria General de la Seguretat Social, es farà càrrec de la cotització a la Seguretat Social dels cuidadors no professionals.
Sèptima. Aportacions de la comunitat autònoma
1. La Comunitat Valenciana, a càrrec dels seus pressupostos, aporta per al finançament del present Conveni la quantitat total de 25.897.681,14 €, d'acord amb la distribució següent:
- A càrrec dels capítols I, II i IV, la quantitat de huitanta-dos milions huit-cents seixanta-sis mil dos-cents setanta-huit euros (57.541.055 €) i
- a càrrec dels capítols VI i VII, la quantitat de tres milions set-cents trenta-quatre mil cinc-cents un euros amb catorze cèntims (3.734.501,14 €).
2. Tot això sense perjuí de la quantitat que li corresponga perquè la seua aportació siga almenys igual a la que haja realitzat l'administració General de l'Estat, d'acord amb el que preveu l'article 32.3 de la Llei 39/2006, de 14 de desembre.
Octava. Pagament de les aportacions de l'administració General de l'Estat
1. El pagament de les aportacions que corresponen a l'administració General de l'Estat amb l'objecte de finançar l'aplicació i el desenvolupament del nivell acordat en la Comunitat Valenciana corresponent a l'any 2008, es du a terme d'acord amb el que preveu el punt 4.5 de l'Acord del Consell Territorial del SAAD de data 23 de juliol de 2008.
2. Les quantitats corresponents al nivell mínim de protecció previstes en la clàusula tercera, punt 4, es faran efectives en la forma establida en l'article 3.5 del Reial Decret 614/2007, d'11 de maig.
Novena. Justificació de despeses per la comunitat autònoma
1. La justificació dels compromisos derivats del present conveni de col·laboració per al desenvolupament del Marc de Cooperació Interadministrativa i del finançament del nivell mínim de protecció garantit per l'administració General de l'Estat, serà elaborat per la Comunitat Valenciana una vegada finalitzat l'exercici de 2008 i no més tard del 31 de març de l'exercici de 2009.
2. A este efecte, la Comunitat Valenciana remetrà al Ministeri d'Educació, Política Social i Esport, un estat d'execució de l'exercici, indicant les quanties totals de compromisos de crèdits, les obligacions reconegudes i els pagaments realitzats en l'any, detallat per cada una de les aplicacions pressupostàries del pressupost de gastos de l'estat des de les quals es faran les transferències de crèdit. L'esmentat estat d'execució es materialitzarà en un certificat firmat pel titular del centre directiu que gestione els crèdits inclosos en este conveni i adverat per l'interventor, d'acord amb el model d'estat d'execució que s'adjunta com a annex III al present conveni.
3. Els romanents de fons no compromesos resultants al finalitzar l'exercici, que es troben en poder de la comunitat autònoma, continuaran mantenint la destinació específica per a la qual van ser transferits i s'utilitzaran en el següent exercici com a situació de tresoreria en l'origen com a romanents que seran descomptats de la quantitat que corresponga transferir a la comunitat autònoma.
Desena. Informació i estadística
Ambdós parts acorden facilitar la informació que calga sobre l'aplicació de la Llei 39/2006, de 14 de desembre, a la comunitat autònoma, que en tot cas haurà d'ajustar-se als objectius i continguts de la informació que acorde el Consell Territorial i a les dades essencials a què es referix l'article 37.2 de la mencionada Llei.
Onzena. Comissió de seguiment
1. L'organització i supervisió de les activitats corresponents al present Conveni de Col·laboració, són competència de la Comunitat Valenciana, la qual, a l'efecte del que establix l'apartat següent, informarà de les seues actuacions a un equip designat per l'administració General de l'Estat i per la comunitat autònoma.
2. Este equip actuarà com a Comissió de Seguiment del Conveni amb funcions de vigilància, interpretació i control d'allò que s'ha pactat, així com d'avaluació del compliment dels compromisos assumits per les parts firmants. El seu funcionament serà l'establit, amb caràcter general, en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la seua composició, que serà paritària, estarà integrada pels membres següents:
Per part del Ministeri d'Educació, Política Social i Esport:
- Un representant designat per la Secretaria d'Estat de Política Social, Famílies i Atenció a la Dependència i a la Discapacitat
- Un representant designat per l'Imserso
- Un representant designat per la Delegació del Govern en la comunitat autònoma.
Per part de la Comunitat Valenciana:
- Tres representants designats per la Conselleria de Benestar Social
Els càrrecs de president i secretari seran designats per la mateixa Comissió de forma rotatòria.
3. Les funcions assignades a la Comissió de Seguiment s'entenen sense perjuí de les competències del Ministeri d'Educació, Política Social i Esport i de la comunitat autònoma en l'execució del que establix el present Conveni.
Dotzena. Publicitat i difusió
La Comunitat Valenciana es compromet a destacar, en totes les activitats que realitze per a la difusió de les accions previstes en el present Conveni, el finançament efectuat per l'administració General de l'Estat, així com fer-ho constar en tots els materials que reproduïsquen i utilitzen per a la difusió o publicitat dels servicis i prestacions finançats d'acord amb el que establix la disposició addicional segona del Reial Decret 1.465/1999, de 17 de setembre, pel qual s'establixen criteris d'imatge institucional i es regula la producció documental i el material imprés de l'administració General de l'Estat (BOE del 25 de setembre).
Tretzena. Vigència
La duració del conveni s'estendrà fins al 31 de desembre de 2008 i el seu corresponent exercici econòmic, atés que a este es referixen les dotacions pressupostàries de què cada part disposa per al seu finançament.
Catorzena. Causes de resolució
1. No obstant la vigència establida en la clàusula anterior, serà causa d'extinció l'incompliment del conveni per qualsevol de les parts amb els efectes legals que això comporta, en funció del que s'haja incomplit i del moment en què es produïsca este.
2. En cas de resolució del conveni de col·laboració per incompliment total o parcial de les seues obligacions per part de la Comunitat Valenciana, esta haurà de reintegrar al Ministeri d'Educació, Política Social i Esport les quantitats que haguera percebut com a aportació econòmica d'este, sent a càrrec de l'esmentada administració el finançament de les activitats que, si és el cas, es troben en curs.
Quinzena. Naturalesa i règim jurídic
1. El present conveni de col·laboració té naturalesa administrativa i es troba fora de l'àmbit d'aplicació de la Llei 30/2007, de 30 octubre, de Contractes del Sector Públic, en virtut del que establix l'article 4.1.c) del dit text legal. No obstant això, els principis de la dita Llei sí que seran aplicables per a resoldre els dubtes i les llacunes que puguen plantejar-se, tal com establix l'article 4.2 del mencionat text legal.
2. El seu règim jurídic està regulat en l'article 6 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú i en l'Acord del Consell de Ministres de 2 de març de 1990 sobre Convenis de Col·laboració entre l'administració de l'Estat i les comunitats autònomes.
3. Així mateix, d'este Conveni de Col·laboració no es derivarà, en cap cas, cap relació laboral entre la comunitat autònoma o l'administració General de l'Estat i els professionals que duguen a terme l'execució de les activitats que constituïxen el seu objecte.
Setzena. Ordre jurisdiccional
Atesa la naturalesa administrativa d'este conveni de col·laboració, l'ordre jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant l'execució d'este, sense perjuí de la competència, si és el cas, del Tribunal Constitucional, d'acord amb el que disposa l'article 8.3 de la Llei 30/1992, de 26 de novembre.
En prova de conformitat, firmen el present Conveni de Col·laboració en tres exemplars i quedarà un en poder de cada part, al lloc i en la data indicats a dalt.
Pel Ministeri d'Educació,
Política Social i Esport
Mercedes Cabrera Calvo-Sotelo,
Ministra d'Educació, Política Social i Esport
Per l'Institut de Majors i Servicis Socials
Pilar Rodríguez Rodríguez,
Directora general de l'Imserso
Per la Comunitat Valenciana
Juan Gabriel Cotino Ferrer,
Vicepresident tercer i conseller de Benestar Social